નવસારીની સંસ્થા જાગો ચેરીટેબલ ટ્રસ્ટ આયોજિત શ્રીમદ ભાગવત કથા મોક્ષદામીની નગરી હરિદ્વારમાં અનેક ભક્ત શ્રોતાજનોને વલસાડનાં યુવાકથાકાર મિતેષ જોષી શ્રવણ કરાવી રહ્યાં છે. પવિત્ર શ્રાવણ માસની અમાસના દિવસે ભક્તજનોએ વિધિવિધાનપૂર્વક પાવનકારી ગંગા મૈયાના તટે પિતૃતર્પણ કર્યુ હતું. શ્રીમદ ભાગવત કથાનું રસપાન કરી રહેલાં નવસારી, વલસાડ, બીલીમોરા, રાજકોટનાં ભક્તજનોને કથાકાર મિતેષભાઇ જોષીની સુમધુર વાણી આકર્ષી રહી છે.